CELEX: 52021PC0392
Language: et
Date: 2021-07-14
Title: Ettepanek: NÕUKOGU MÄÄRUS, millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele

EUROOPA KOMISJON
            Brüssel,14.7.2021
            COM(2021) 392 final
            2021/0209(CNS)
            Ettepanek:
            NÕUKOGU MÄÄRUS, 
            millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nõukogu määrusega (EL) nr 1386/2011
                  1
                peatati ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele. Kanaari saared kuuluvad Euroopa Liidu äärepoolseimate piirkondade hulka, mille puhul võib vastavalt Euroopa Liidu toimimise lepingu (ELi toimimise leping) artiklile 349 näha ette erimeetmed, et korvata nende piirkondade geograafilise asendi tõttu esinevat majanduslikku halvemust.
            
            
               Nõukogu määruses (EL) nr 1386/2011 sätestatud meetmed, mille eesmärk oli tugevdada kohalike ettevõtjate konkurentsivõimet ja tagada seeläbi stabiilsem tööhõive kõnealustel saartel, aeguvad 31. detsembril 2021. 2021. aasta aprillis taotles Hispaania valitsus mitme toote puhul ühise tollitariifistiku ühepoolsete maksumäärade kohaldamise peatamise pikendamist. Taotluse kohaselt on piirkonna struktuursed ja püsivad piirangud jätkuvalt seotud eraldatuse ning turu väiksuse ja killustatusega. Nende piirangute tõttu on Kanaari saartel suuremad tootmis- ja transpordikulud ning suuremad keskkonnakulud. Samuti ei saa nad üleilmastumisest kasu samal määral kui teised Euroopa piirkonnad. Taotletava maksumäärade kohaldamise peatamise kava eesmärk on vähendada kõnealuseid piiranguid Kanaari saarte turul.
            
            
               Lisaks taotlesid Hispaania ametiasutused samas kontekstis ühise tollitariifistiku maksumäärade kohaldamise peatamist seitsme uue tootekategooria puhul, mis kuuluvad CN-koodide 3903 19, 5603 94, 5604 10, 7326 90, 7607 20, 8441 40 ja 8479 90 alla.
            
            
            
               •Kooskõla poliitikavaldkonnas praegu kehtivate õigusnormidega
            
            
               2017. aasta teatises „Tugevam uuendatud strateegiline partnerlus ELi äärepoolseimate piirkondadega“
                  2
                on märgitud, et äärepoolseimad piirkonnad seisavad endiselt silmitsi suurte probleemidega, millest paljud on püsivad. Teatises tutvustati komisjoni lähenemisviisi kõnealuste piirkondade toetamisel, mis näeb ette tuginemist nende ainulaadsetele ressurssidele ning majanduskasvu ja töökohtade loomist võimaldavate uute sektorite kindlakstegemist. 
            
            
               Sellega seoses on käesoleva ettepaneku eesmärk toetada Hispaania äärepoolseimat piirkonda tuginemisel tema ressurssidele, et võimaldada majanduskasvu ja töökohtade loomist kohalikus sektoris. Ettepanek täiendab kõrvalisele asukohale ja saarelisele asendile vastavate valikmeetmete programmi (POSEI), mille eesmärk on toetada primaarsektorit ja toorainete tootmist, samuti Euroopa Merendus- ja Kalandusfondi (EMKF) ning Euroopa Regionaalarengu Fondi (ERF) spetsiaalsete lisaeraldiste rahastamist.
            
            
               Kanaari saarte suhtes kohaldatakse muid sarnaseid meetmeid (ühepoolsete tariifide vähendused), näiteks avati nõukogu 16. novembri 2020. aasta määrusega (EL) 2020/1785
                  3
                ühepoolsed tariifikvoodid teatavate kalandustoodete impordiks Kanaari saartele. Lisaks kohaldatakse kõnealuse äärepoolseima piirkonna suhtes AIEM-maksust
                  4
                vabastamist või selle osalist vähendamist, mis on sätestatud nõukogu 16. novembri 2020. aasta otsuses (EL) 2020/1792
                  5
               .
            
            
               •Kooskõla muude liidu tegevuspõhimõtetega
            
            
               Käesolev ettepanek on kooskõlas liidu poliitikaga, eelkõige äärepoolseimaid piirkondi käsitleva üldise poliitika ning rahvusvahelise kaubanduspoliitika, konkurentsi-, keskkonna-, ettevõtlus-, arengu- ja välispoliitikaga.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Käesoleva ettepaneku õiguslik alus on ELi toimimise lepingu artikkel 349. See säte võimaldab nõukogul, võttes arvesse liidu äärepoolseimate piirkondade struktuurilisi sotsiaalseid ja majanduslikke piiranguid (sealhulgas nende piirkondade kaugust, saarelist asendit, väiksust, raskeid looduslikke olusid, kliimat ja majanduslikku sõltuvust mõnest tootest), võtta vastu erimeetmeid, millega kohandatakse aluslepingute kohaldamist nende piirkondade suhtes. Need meetmed puudutavad konkreetseid valdkondi, sealhulgas tolli- ja kaubanduspoliitikat.
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
            
            
               •Proportsionaalsus
            
         
         
            
               Ettepanek on proportsionaalsuse põhimõttega kooskõlas järgmistel põhjustel.
            
            
               Sellist meedet kasutatakse regulaarselt ettevõtjate konkurentsivõime parandamiseks. Lõppkasutuse kontrolli kehtestamine kooskõlas liidu tolliseadustiku ja selle rakendussätetega on selles kontekstis väljakujunenud menetlus, mis ei tekita piirkondlikele ja kohalikele ametiasutustele ning ettevõtjatele märkimisväärset täiendavat halduskoormust. 
            
            
               •Vahendi valik
            
            
               
                  Ettepanek esitatakse määruse vastuvõtmiseks.
               
            
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               ••Konsulteerimine sidusrühmadega
            
            
               Käesoleva ettepaneku osas konsulteeriti tollitariifistiku majandusküsimuste töörühmaga (ETQG), kes abistab komisjoni nõukogu ettepanekute ettevalmistamisel ühepoolsete tariifsete meetmete valdkonnas.
            
            
               •Eksperdiarvamuste kogumine ja kasutamine
            
            
               Meetmete mõju kontrollimiseks palus komisjon Hispaania ametiasutustelt vajalikku teavet. Hispaania ametiasutused esitasid andmed Kanaari saartele imporditud asjaomaste toodete kohta ning lisasid ka nende toodete analüüsi.
            
            
               Teavet koguti ka konkreetsete teemade kohta, näiteks tööhõive (Kanaari saarte statistikaamet), turism (Kanaari saarte turismi ametlik statistika) ja tarbimine (Eurobaromeeter).
            
            
               •Mõju hindamine
            
            
               
                  Mõju hinnangut ei koostatud. Ettepaneku eesmärk on pikendada kehtivaid meetmeid, mis kaotavad kehtivuse 2021. aasta lõpus. Mõju hindamine ei ole vajalik, sest meetmete kohaldamisala on väga piiratud, samuti ei ole nende meetmete eeldatav mõju oluliselt muutunud
               
            
            
               •Põhiõigused
            
            
               Ettepanek ei mõjuta põhiõiguste rakendamist.
            
            
               4.MÕJU EELARVELE
            
            
               Ettepanekul puudub finantsmõju kuludele, küll aga on sellel mõju tuludele. Aastas jääb saamata tollimakse kogusummas ligikaudu 3,3 miljonit eurot. Mõju eelarve traditsioonilistele omavahenditele on 2,5 miljonit eurot aastas (st 75 % kogusummast). Ettepaneku mõju eelarvele selgitatakse üksikasjalikumalt finantsselgituses.
            
            
               Traditsioonilistest omavahenditest saamata jäänud tulu kompenseeritakse liikmesriikide kogurahvatulul põhinevate osamaksetega.
            
            
                
            
            
         
         
            
               2021/0209 (CNS)
            
            
               Ettepanek:
            
            
               NÕUKOGU MÄÄRUS,
            
            
               millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 349,
            
            
               võttes arvesse Euroopa Komisjoni ettepanekut,
            
            
               olles edastanud seadusandliku akti eelnõu liikmesriikide parlamentidele, 
            
            
               võttes arvesse Euroopa Parlamendi arvamust, 
            
            
               toimides seadusandliku erimenetluse kohaselt
            
            
               ning arvestades järgmist:
            
            
               (1)Nõukogu määruse (EL) nr 1386/2011
                  6
                kohaselt lõpeb Kanaari saartele imporditavate teatavate kaubanduses või tööstuses kasutatavate kapitalikaupade suhtes maksumäärade kohaldamise peatamine 31. detsembril 2021. 
            
            
               (2)2021. aasta aprillis taotles Hispaania valitsus mitme toote puhul ühise tollitariifistiku ühepoolsete maksumäärade kohaldamise peatamise pikendamist vastavalt aluslepingu artiklile 349. Määrusega (EL) nr 1386/2011 kehtestatud meetmed aitasid positiivselt kaasa Kanaari saarte majanduse arengule, eelkõige tööstuses ja ehituses, vähendades seega kõnealuste saarte kaugusest, saarelisest asendist ja väiksusest tingitud majandusliku ja kaubandusliku halvemuse tõsist mõju.
            
            
               (3)Kanaari saarte majandust mõjutavad jätkuvalt negatiivselt turu väiksus, killustatus ja kaugus Euroopast, väga suur tööpuudus ning suuremad tootmis- ja turustuskulud kui Mandri-Euroopa ettevõtjatel. Kuigi töötuse määr vähenes Kanaari saartel kuni 2019. aastani mõnevõrra, suurenes see 20,5 %-lt 2019. aastal 22,6 %-le 2020. aastal, mis on tublisti üle riigi ja liidu keskmise (vastavalt 15,5 % ja 7,1 %) (Eurostat, 2021).
            
            
               (4)Lisaks peatas COVID-19 kriis turismitegevuse Kanaari saartel, mille tagajärjel vähenes SKP 2020. aastal hinnanguliselt ligikaudu 20 %. Lisaks vähenes ehitus- ja tööstustegevus 2019. aastaga võrreldes hinnanguliselt 13 %. 
            
            
               (5)Seepärast on asjakohane pikendada ühise tollitariifistiku maksumäärade kohaldamise peatamist teatavate määruse (EL) nr 1386/2011 I ja II lisas loetletud kaupade puhul, et:
            
            
               –tagada määruse (EL) nr 1386/2011 positiivse mõju jätkumine; 
            
            
               –aidata kaasa majanduse mitmekesistamisele; 
            
            
               –tagada pidev majanduskasv ning töökohtade loomine tööstuses ja ehituses; 
            
            
               –toetada innovatsiooni; 
            
         
         
            
               –vähendada kohaliku majanduse sõltuvust teenustesektorist; 
            
            
               –täiendada muid meetmeid, mis on suunatud Kanaari saarte majanduslike ja ühiskondlike olude stabiliseerimisele. 
            
            
               (6)Lisaks määrusega (EL) nr 1386/2011 hõlmatud tootekategooriatele taotles Hispaania valitsus samas kontekstis ühise tollitariifistiku maksumäärade kohaldamise peatamist seitsme uue tootekategooria puhul, mis kuuluvad CN-koodide 3903 19, 5603 94, 5604 10, 7326 90, 7607 20, 8441 40 ja 8479 90 alla. Kõnealune taotlus tuleks heaks kiita, sest need peatamised, mis hõlmavad tööstuses kasutatavaid masinaid ja tooraineid, tugevdaksid Kanaari saarte majandust.
            
            
               (7)Tagamaks, et kõnealustest tariifsetest meetmetest saaksid kasu üksnes Kanaari saarte territooriumil asuvad ettevõtjad, tuleks peatamise tingimuseks seada toodete lõppkasutus vastavalt Euroopa Parlamendi ja nõukogu määrusele (EL) nr 952/2013
                  7
                ja komisjoni rakendusmäärusele (EL) 2015/2447
                  8
               .
            
            
               (8)Kaubandushäirete korral ning käesoleva määruse rakendamise ühtsete tingimuste tagamiseks tuleks komisjonile anda rakendamisvolitused, mis võimaldaksid komisjonil peatamise ajutiselt tühistada. Neid volitusi tuleks teostada kooskõlas Euroopa Parlamendi ja nõukogu määrusega (EL) nr 182/2011
                  9
               . 
            
            
               (9)Käesolevas määruses sätestatud meetmed peaksid tagama järjepidevuse pärast määruse (EL) nr 1386/2011 kehtivuse lõppemist. Seetõttu on asjakohane kohaldada käesoleva määrusega ette nähtud meetmeid alates 1. jaanuarist 2022 kuni 31. detsembrini 2031,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Alates 1. jaanuarist 2022 kuni 31. detsembrini 2031 peatatakse täielikult määruse (EL) nr 952/2013 artikli 56 lõike 2 punkti c kohaste ühise tollitariifistiku ühepoolsete maksumäärade kohaldamine Kanaari saartele imporditavate kaubanduses või tööstuses kasutatavate kapitalikaupade suhtes, mis kuuluvad praegu I lisas loetletud CN-koodide alla. 
            
            
               Neid kaupu kasutavad vastavalt määrusele (EL) nr 952/2013 ja määrusele (EL) nr 2015/2447 vähemalt 24 kuu jooksul alates vabasse ringlusse lubamisest Kanaari saartel asuvad ettevõtjad. 
            
            
               Artikkel 2
            
            
               Alates 1. jaanuarist 2022 kuni 31. detsembrini 2031 peatatakse täielikult määruse (EL) nr 952/2013 artikli 56 lõike 2 punkti c kohaste ühise tollitariifistiku ühepoolsete maksumäärade kohaldamine Kanaari saartele imporditavate tööstuslikuks töötlemiseks või hoolduseks kasutatavate toorainete, varuosade ja osiste suhtes, mis kuuluvad praegu II lisas loetletud CN-koodide alla.
            
            
               Artikkel 3
            
            
               Artiklites 1 ja 2 osutatud maksumäärade kohaldamise peatamise suhtes kohaldatakse lõppkasutuse tollijärelevalvet kooskõlas määruse (EL) nr 952/2013 artikliga 254. 
            
            
               Artikkel 4
            
            
               1.Kui komisjonil on põhjust arvata, et käesolevas määruses sätestatud peatamine on konkreetse toote puhul kaasa toonud kaubandushäire, on tal õigus vastu võtta rakendusaktid, millega ajutiselt tühistatakse peatamine kõnealuse toote puhul kuni 12 kuuks. Nimetatud rakendusaktid võetakse vastu kooskõlas artikli 5 lõikes 2 osutatud kontrollimenetlusega. 
            
            
               Selliste toodete imporditollimaksud, mille puhul peatamine on ajutiselt tühistatud, tagatakse tagatise abil ja kõnealuste toodete Kanaari saartel vabasse ringlusse lubamise tingimuseks on sellise tagatise esitamine. 
            
            
               2.Kui nõukogu otsustab vastavalt aluslepingus sätestatud menetlusele 12 kuu jooksul, et peatamine tuleks lõplikult tühistada, nõutakse tagatistega tagatud maksude summad lõplikult sisse.
            
            
               3.Kui 12 kuu pikkuse ajavahemiku jooksul ei tehta lõike 2 kohast lõplikku otsust, vabastatakse tagatised. 
            
            
               Artikkel 5
            
         
         
            
               1.Komisjoni abistab määruse (EL) nr 952/2013 artikli 285 lõikega 1 loodud tolliseadustiku komitee. 
            
            
               2.Käesolevale lõikele viitamisel kohaldatakse määruse (EL) nr 182/2011 artiklit 5. 
            
            
               Artikkel 6
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2022.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
            
               FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA
            
            
               1.ETTEPANEKU NIMETUS
            
            
               Nõukogu määrus, millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele.
            
            
               2.EELARVEREAD
            
            
               Peatükk ja artikkel: 12. peatüki artikkel 120
            
            
               Aastaks 2021 eelarvestatud summa: 17 605 700 000 eurot
            
            
               3.FINANTSMÕJU 
            
            
               ◻
                     Ettepanekul puudub finantsmõju
            
            
               X
                     Ettepanekul puudub finantsmõju kuludele, kuid sellel on finantsmõju tuludele. Mõju on järgmine:
            
            
               (miljonites eurodes ühe kümnendkoha täpsusega)
            
            
                     
                  
                  
                     
                  
               
                     
                        Eelarverida
                     
                  
                  
                     
                        Tulud
                           10
                        
                     
                  
                  
                     
                        Ajavahemik, alates pp.kk.aaaa
                     
                  
                  
                     
                        [Aasta 2022–2031]
                     
                  
               
                     
                        Artikkel 120
                     
                  
                  
                     
                        Mõju omavahenditele
                     
                  
                  
                     
                        1.1.2022–31.12.2031
                     
                  
                  
                     
                        –2,5/aasta
                     
                  
               
         
            
               Et võimaldada ettevõtjatel teha pikaajalisi investeerimisotsuseid, peaks kavandatav peatamine kehtima 10 aastat.
            
            
               Ettepanekuga asendatakse nõukogu määrusega (EL) nr 1386/2011 kehtestatud meetmed, mis kaotavad kehtivuse 31. detsembril 2021.
            
            
               Meetme arvestuslik kulu:
            
            
               Piirkondlike ametiasutuste esitatud teabe põhjal on mõju käesolevast määrusest tulenevale tulude vähenemisele ajavahemikul 1.1.2012 –31.12.2021 hinnanguliselt 3,3 miljonit eurot (brutosumma, sissenõudmiskulud kaasa arvatud) × 0,75 = 2,5 miljonit eurot aastas. Kuna ettepanekuga pikendatakse praegu kehtivaid meetmeid, ei muutu käesoleva määruse jõustumisel tegelikult kogumata traditsiooniliste omavahendite tase.
            
            
               4.PETTUSEVASTASED MEETMED
            
            
               Käesoleva nõukogu määrusega hõlmatud toodete lõppkasutust kontrollitakse kooskõlas Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artikliga 254. 
            
         
         
            
                  
                     (1)
                  
                        ELT L 345, 29.12.2011, lk 1.
               
               
                  
                     (2)
                  
                        COM (2017) 623 final. 
               
               
                  
                     (3)
                  
                        ELT L 403, 1.12.2020, lk 1.
               
               
                  
                     (4)
                  
                        Maks nimetusega „Arbitrio sobre las Importaciones y Entregas de Mercancías en las islas Canarias“ (AIEM-maks).
               
               
                  
                     (5)
                  
                        ELT L 402, 1.12.2020, lk 13.
               
               
                  
                     (6)
                  
                        Nõukogu 19. detsembri 2011. aasta määrus (EL) nr 1386/2011, millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele (ELT L 345, 29.12.2011, lk 1).
               
               
                  
                     (7)
                  
                        Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
               
               
                  
                     (8)
                  
                        Komisjoni 24. novembri 2015. aasta rakendusmäärus (EL) 2015/2447, millega nähakse ette liidu tolliseadustiku teatavate sätete üksikasjalikud rakenduseeskirjad (ELT L 343, 29.12.2015, lk 558).
               
               
                  
                     (9)
                  
                        Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).
               
               
                  
                     (10)
                  
                        Traditsiooniliste omavahendite (põllumajandussaaduste tollimaksud, suhkru- ja tollimaksud) korral tuleb märkida netosumma, st brutosumma pärast 25 % sissenõudmiskulude mahaarvamist.
               
            
      
    ---documentbreak--- 
      
         
               EUROOPA KOMISJON
            Brüssel,14.7.2021
            COM(2021) 392 final
            LISAD 
            järgmise dokumendi juurde:
            Ettepanek: NÕUKOGU MÄÄRUS, 
            millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele
            
               
         
         
            
               I LISA
            
            
               Kaubanduslikul või tööstuslikul eesmärgil kasutatavad kapitalikaubad, mis kuuluvad praegu järgmiste CN-koodide alla
                  1
               :
            
            
            
                     
                        4011 20
                     
                  
                  
                     
                        8418 61 00
                     
                  
                  
                     
                        8519 20
                     
                  
                  
                     
                        9006 30 00
                     
                  
               
                     
                        4011 30 00
                     
                  
                  
                     
                        8418 69 00
                     
                  
                  
                     
                        8701
                     
                  
                  
                     
                        9006 53
                     
                  
               
                     
                        4011 70 00
                     
                  
                  
                     
                        8418 91 00
                     
                  
                  
                     
                        8702
                     
                  
                  
                     
                        9006 59
                     
                  
               
                     
                        4011 80 00
                     
                  
                  
                     
                        8418 99
                     
                  
                  
                     
                        8704 21 
                     
                  
                  
                     
                        9007 10 00
                     
                  
               
                     
                        4011 90 00
                     
                  
                  
                     
                        8427
                     
                  
                  
                     
                        8704 22
                     
                  
                  
                     
                        9007 20 00
                     
                  
               
                     
                        5608
                     
                  
                  
                     
                        8431 20 00
                     
                  
                  
                     
                        8704 23
                     
                  
                  
                     
                        9008 50 00
                     
                  
               
                     
                        6403 40 00
                     
                  
                  
                     
                        8441 40 00
                     
                  
                  
                     
                        8704 31 
                     
                  
                  
                     
                        9010 10 00
                     
                  
               
                     
                        6403 51 05
                     
                  
                  
                     
                        8450 11 90
                     
                  
                  
                     
                        8704 32
                     
                  
                  
                     
                        9011 20 90 
                     
                  
               
                     
                        6403 59 05
                     
                  
                  
                     
                        8450 12 00
                     
                  
                  
                     
                        8704 41
                     
                  
                  
                     
                        9030 33 20
                     
                  
               
                     
                        6403 91 05
                     
                  
                  
                     
                        8450 19 00
                     
                  
                  
                     
                        8704 42
                     
                  
                  
                     
                        9106
                     
                  
               
                     
                        6403 99 05
                     
                  
                  
                     
                        8450 20 00
                     
                  
                  
                     
                        8704 43
                     
                  
                  
                     
                        9107 00 00
                     
                  
               
                     
                        8415
                     
                  
                  
                     
                        8450 90 00
                     
                  
                  
                     
                        8704 51
                     
                  
                  
                     
                        9207
                     
                  
               
                     
                        8418 30 80
                     
                  
                  
                     
                        8472 30 00
                     
                  
                  
                     
                        8704 52
                     
                  
                  
                     
                        9506 91 90
                     
                  
               
                     
                        8418 40 80
                     
                  
                  
                     
                        8479 90 
                     
                  
                  
                     
                        8704 60
                     
                  
                  
                     
                        9507 10 00
                     
                  
               
                     
                        8418 50
                     
                  
                  
                     
                        8501
                     
                  
                  
                     
                        8704 90 00
                     
                  
                  
                     
                        9507 20 90
                     
                  
               
                     
                  
                  
                     
                  
                  
                     
                        8705
                     
                  
                  
                     
                        9507 30 00
                     
                  
               
               II LISA
            
            
               Põllumajanduses ning tööstuslikuks töötlemiseks või hoolduseks kasutatavad toorained, varuosad ja osised, mis kuuluvad praegu järgmiste CN-koodide alla
                  2
               : 
            
            
                     
                        3901
                     
                  
                  
                     
                        5208
                     
                  
                  
                     
                        5507 00 00
                     
                  
                  
                     
                        7601
                     
                  
               
                     
                        3902 10 00
                     
                  
                  
                     
                        5209
                     
                  
                  
                     
                        5508 10 10
                     
                  
                  
                     
                        7607 20
                     
                  
               
                     
                        3903 11 00
                     
                  
                  
                     
                        5210
                     
                  
                  
                     
                        5508 20 10
                     
                  
                  
                     
                        8529 90 
                     
                  
               
                     
                        3903 19 00
                     
                  
                  
                     
                        5212
                     
                  
                  
                     
                        5509
                     
                  
                  
                     
                        8706 00
                     
                  
               
                     
                        3904 10 00
                     
                  
                  
                     
                        5401 10 12
                     
                  
                  
                     
                        5510
                     
                  
                  
                     
                        8707
                     
                  
               
                     
                        3906 10 00
                     
                  
                  
                     
                        5401 10 14
                     
                  
                  
                     
                        5512
                     
                  
                  
                     
                        8708
                     
                  
               
                     
                        4407 21
                     
                  
                  
                     
                        5401 20 10
                     
                  
                  
                     
                        5513
                     
                  
                  
                     
                        8714 
                     
                  
               
                     
                        4407 22 
                     
                  
                  
                     
                        5402
                     
                  
                  
                     
                        5514
                     
                  
                  
                     
                        9002 90 00
                     
                  
               
                     
                        4407 23
                     
                  
                  
                     
                        5403
                     
                  
                  
                     
                        5515
                     
                  
                  
                     
                        9006 91 00
                     
                  
               
                     
                        4407 25
                     
                  
                  
                     
                        5404 11 00
                     
                  
                  
                     
                        5516
                     
                  
                  
                     
                        9007 91 00
                     
                  
               
                     
                        4407 26
                     
                  
                  
                     
                        5404 90
                     
                  
                  
                     
                        5603 94
                     
                  
                  
                     
                        9007 92 00
                     
                  
               
                     
                        4407 29
                     
                  
                  
                     
                        5407
                     
                  
                  
                     
                        5604 10 00
                     
                  
                  
                     
                        9008 90 00
                     
                  
               
                     
                        4407 99 40
                     
                  
                  
                     
                        5408
                     
                  
                  
                     
                        6001
                     
                  
                  
                     
                        9010 90 80
                     
                  
               
                     
                        4410
                     
                  
                  
                     
                        5501
                     
                  
                  
                     
                        6002
                     
                  
                  
                     
                        9104 00 00
                     
                  
               
                     
                        4412 
                     
                  
                  
                     
                        5502
                     
                  
                  
                     
                        6217 90
                     
                  
                  
                     
                        9108
                     
                  
               
                     
                        5108
                     
                  
                  
                     
                        5503
                     
                  
                  
                     
                        6305
                     
                  
                  
                     
                        9109
                     
                  
               
                     
                        5110 00 00
                     
                  
                  
                     
                        5504
                     
                  
                  
                     
                        6309 00 00
                     
                  
                  
                     
                        9110 
                     
                  
               
                     
                        5111 
                     
                  
                  
                     
                        5505
                     
                  
                  
                     
                        6406
                     
                  
                  
                     
                        9111
                     
                  
               
                     
                        5112 
                     
                  
                  
                     
                        5506
                     
                  
                  
                     
                        7326 90
                     
                  
                  
                     
                        9112
                     
                  
               
                     
                        5205
                     
                  
                  
                     
                  
                  
                     
                  
                  
                     
                        9114
                     
                  
               
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
         
         
            
                  
                     (1)
                  
                        Nagu on määratletud komisjoni XX. septembri 2021. aasta määruses (EL) 2021/XXXX, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L XXX, XX.10.2021, lk 1). 
               
               
                  
                     (2)
                  
                        Nagu on määratletud komisjoni XX. septembri 2021. aasta määruses (EL) 2021/XXXX, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L XXX, XX.10.2021, lk 1).